108 L. C. VAN GOUDOEVER 



salutatur. Nonnunquam in naevo magna pigmenti quantitas invenitur, 

 quo color magis minusve profundus fit. In omnibus casibus, in quibus 

 verus tumor adest, praeter vasa capillaria dilatata etiam telam coniuncti- 

 vam, interdum quoque adipem cum continere exspectare possumus. lam 

 nudo oculo haecce vitia dignoscuntur, diagnosis igitur omnibus admodum 

 facilis videbitur, et revera facilis est: sine ulla difficultate naevum mater- 

 num dignoscimus, sed non facile est determinare utrum tumor benignus 

 sit an non. In longe plurimis casibus indoles morbi benigna est: cultro 

 tumor auferri potest, aut incidi, ferro candenti vel aliis causticis uri, vel 

 ligatura circumdari, fila trans eum trausmitti possunt, atque haec omnia 

 fert malum et sanatur. Imo per telam morbosam inciditur, vulneris mar- 

 gines acubus perforantur et ligatura iunguntur; post aliquod tempus iterum 

 exciditur fragmentum , nova adponitur sutura , eademque operatio ter quater 

 pluriesve repetitur, donec omne morbosum sublatum fuerit. Hi igitur 

 tumores ab omni parte beuigni dici merentur, attamen, etsi raro, non- 

 numquam prorsus aliam indolem habent. Ita de aegrotante legimus, qui 

 a prima inde aetate naevum maternum supra scapulam dextram gesserat. 

 Per triginta quinque annos cum vitio sanus fuerat et verosimiliter multos 

 adhuc annos cum eo vivere potuisset. Nescio causam sed cupit aeger a 

 vitio, quod illi parumper quidem molestum est, nullo vero modo ei 

 nocet, liberari. Simplex erat atque benignus naevus maternus, exstirpatio 

 tuto perficienda erat , operatio ab^que omni periculo , sublatus morbus nou 

 rediret, et tot alia fortasse argumenta, quot afFerri possunt ad persuaden- 

 dum alicui ut operationi sese subiiciat, verosimiliter in hoc casu adhibita 

 fuerunt. Fit operatio et quidem sine ulla difficultate, vulnusque bene 

 sanatur. Docet examen microscopicum tumorem fere totum ex vasis capil- 

 laribus dilatatis constare. Aeger sauatus habebatur, sed iam post paucos 

 menses alius tumor in cavo axillari oriebatur, qui brevi increscebat, immi- 

 nuta simul consistentia. Diversa minora tubercula in vicinitate tumoris ex 

 cute proveniebant et anno post operationem aeger sequelis fungi medullaris 

 aperti valde manifesti succumbebat. Contendi forte posset , fungum in cavo 

 axillari cum tumore ad scapulam nihil commune habuisse et sponte ortum 

 fuisse etiamsi prior tumor non remotus fuisset. Videtur tarnen mihi talis 

 ratiocinatio nimis sceptica, et longe probabilius mihi videtur nexum inter 



